বৃহত্তর বাংলাদেশ

বৃহত্তর বাংলাদেশMahendra Gaur, Indian affairs annual (Volume 2), 2007,  বা বৃহত্তর স্বাধীন বাঙালাহCol. Ved Prakash, Terrorism in India's north-east: a gathering storm (Volume 1), Kalpaz Publications, 2008,  বা মহাবাংলাদেশJames Warner Björkman, Fundamentalism, revivalists, and violence in South Asia, page 38, Riverdale Company, 1988,  বা সালতানাত ই বাঙালাহVenkata Siddharthacharry, Jambudwipa, a blueprint for a South Asian community, page 256, Radiant Publishers, 1985,  হল একটি তত্ত্ব যা দাবী করে যে গণপ্রজাতন্ত্রী বাংলাদেশের বাংলা ভাষাভাষী অঞ্চল নিয়ে একটি বৃহত্তর ঐতিহাসিক অবিভক্ত বাংলা গঠন করার আকাঙ্ক্ষা রয়েছে যা পূর্ব ভারতের পশ্চিমবঙ্গ, বিহার, ঝাড়খণ্ড, ওড়িশা, ত্রিপুরা, আসাম, মেঘালয়, সিকিম, অরুণাচল প্রদেশ, মণিপুর, নাগাল্যান্ড ও মিজোরাম, সেইসাথে আন্দামান দ্বীপপুঞ্জ ও মিয়ানমারের চিন রাজ্য, রাখাইন রাজ্য (প্রাক্তন আরাকান) ও বাংলাদেশের নিজস্ব ভূখণ্ডের অংশ নিয়ে গঠিত হবে।Willem van Schendel, The Bengal borderland: beyond state and nation in South Asia, page 233-34, Anthem Press, 2005, 

পটভূমি
 অবিভক্ত স্বাধীন বাংলা 
১৯৪৭ সালের জানুয়ারিতে, শরৎ চন্দ্র বসু আংশিকভাবে বাংলা ভাগের প্রতিবাদ হিসেবে ভারতীয় জাতীয় কংগ্রেস থেকে পদত্যাগ করেন। তিনি ভারত ও পাকিস্তান উভয় রাষ্ট্র থেকে স্বাধীন বাংলার জন্য আহ্বান করেন, এবং একটি নিজস্ব রাজনৈতিক দল তৈরি করেন যার নাম ছিল সোশ্যালিস্ট রিপাবলিকান পার্টি।Bashabi Fraser, Bengal Partition Stories: An Unclosed Chapter, page 24-25, Anthem Press, 2008, Anton Pelinka and Renée Schell, Democracy Indian style, page 79, Transaction Publishers, 2003,  এই সময়ে, হোসেন শহীদ সোহরাওয়ার্দি এবং আবুল হাসেম, মুসলিম লীগের দুই বাঙ্গালী নেতাও একটি স্বাধীন বাংলার পক্ষে আসেন যা পূর্ববঙ্গ (বর্তমান বাংলাদেশ) ও পশ্চিমবঙ্গ (বর্তমান পশ্চিমবঙ্গ) উভয় অঞ্চল নিয়েই গঠিত হবে।M. Bhaskaran Nair, Politics in Bangladesh: a study of Awami League, 1949-58, page 46, Northern Book Centre, 1990, 

অন্যদিকে মুসলিম লীগের অন্য দুই নেতা মোহাম্মদ আকরম খাঁ এবং খাজা নাজিমুদ্দিন যুক্ত বঙ্গকে পাকিস্তানের একটি অংশ হিসেবে চাইতেন। অখিল ভারতীয় হিন্দু মহাসভা এবং ভারতীয় জনসংঘের প্রতিষ্ঠাতা (যা পরবর্তীকালে ভারতীয় জনতা পার্টি বা বিজেপি-তে রূপান্তরিত হয়) শ্যামাপ্রসাদ মুখার্জি স্বাধীন বাংলা বা যুক্ত বঙ্গের ধারণার বিরোধিতা করেন। হিন্দু মহাসভা এবং শ্যামাপ্রসাদ মুখারজি শরৎচন্দ্র বসু ও সোহরাওয়ার্দির সার্বভৌম বাংলা এর আলোচনার বিষয় উদ্বিগ্ন ছিলেন, যেখানে যুক্তবঙ্গকে ভারতের অংশ হিসেবে দেখার বিরোধিতা করা হয়। কংগ্রেসের সর্ববৃহৎ ভগ্নাংশের নেতা জহরলাল নেহেরু যুক্তবঙ্গের বিরোধিতা করেন যদিনা এটি ইউনিয়নের সাথে যুক্ত হয়।Benjamin Zachariah, Nehru, page 136, Routledge, 2004, 

 ষড়যন্ত্র তত্ত্বসমূহ 

 লেবেনস্রম তত্ত্ব 
লেবেনস্রম (অতিরিক্ত বসবাসের স্থান) হিসেবে "বৃহত্তর স্বাধীন বাংলাদেশ" অর্জন করাটা বাংলাদেশ থেকে ভারতের রাজ্যগুলোতে বড় আকারের অবৈধ অভিবাসনের কারণ হিসেবে অভিযোগ করা হয়। একইভাবে এও অভিযোগ করা হয় যে ভারতের উত্তর-পূর্বাঞ্চলীয় রাজ্যগুলোকে, বিশেষ করে আসাম এবং পশ্চিমবঙ্গকে মুসলিম প্রধান অঞ্চলে রূপান্তরিত করার জন্য বাংলাদেশের কিছু রাজনৈতিক দল এবং বাংলাদেশ রাষ্ট্র সক্রিয়ভাবে এই অবৈধ অভিবাসনকে উৎসাহিত করে, যার ফলস্বরূপ এই অঞ্চলগুলো ভারত থেকে বিচ্ছিন্ন হয়ে মুসলিম সংখ্যাগরিষ্ঠ বাংলাদেশে যুক্ত হবে। একটি ভারতীয় প্রস্তাব এই যে, বাংলাদেশ রাষ্ট্র এর বর্ধিষ্ণু জনসংখ্যার জন্য লেবেনস্রমের উদ্দেশে একটি আঞ্চলিক নকশা খুঁজছে এবং বৃহত্তর বাংলাদেশ প্রতিষ্ঠা করার চেষ্টা করছে। আরেকটি প্রস্তাব অনুসারে বাংলাদেশের একটি বা দুটো জেলা দখল করে সেখানে সকল অবৈধ অভিবাসীদের পাঠিয়ে দিতে হবে।"Send All Infiltrators to a Space in Bangladesh", The Shillong Times, 20 January 2003 যদিও আরেকটি প্রস্তাব হচ্ছে বাংলাদেশের বাংলাদেশের এই "নকশাকে" বানচাল করার জন্য বাংলাদেশী অভিবাসীদের হত্যা করতে হবে।Falguni Burman, "Check Bangla Influx for Survival: VHP", The Assam Tribune, 20 January 2003

এটা সন্দেহ করা হয় যে, নিশ্চয়তার সাথে ভারতে বাংলাদেশী অভিবাসীদের সংখ্যা নির্ণয় করা খুব কঠিন।Zakia Soman and Jimmy Dabhi, Peace and Justice, page 138-39, Pearson Education India, 2010,  বৃহত্তর বাংলাদেশ এর পরিকল্পনার কারণে ভারতের বিদ্রোহীদেরকে সমর্থন করলে বাংলাদেশের খুবই কম লাভ হবে - ষড়যন্ত্র তাত্ত্বিকদের এটা বুঝতে ব্যর্থতার কারণে কূটনৈতিক জটিলতা বৃদ্ধি পেয়েছে। পণ্ডিতগণ এও বলেছেন যে বাংলাদেশী অভিবাসন আন্দোলনের ছদ্মবেশে এটা আসলে একটি মুসলিম মিথ্যা উদ্দেশ্যপ্রণোদিত প্রচারণা এবং অভিবাসী জনগণের উপর একটি ভীষণ অস্পষ্ট দাবী।POLITICS AND ORIGIN OF THE INDIA-BANGLADESH BORDER FENCE, p: 12 আসামকে বৃহত্তর পশ্চিমবঙ্গের অংশ করারও একটি কথিত সমান্তরাল আরেকটি হুমকির কথাও জানা যায়।Harendranath Barua and Yogeśa Dāsa, Reflections on Assam, 1944-1983, page 185, Harendranath Barua Memorial Society, 1992Joya Chatterji, The spoils of partition: Bengal and India, 1947-1967, page 46, Cambridge University Press, 2007, 

 অভিবাসন তত্ত্ব 
২১ শতকের শুরুতে, ভারতীয় রাজনৈতিক চক্র ভারতে বাংলাদেশীদের অবৈধ অভিবাসনের বিষয়টি গুরুতর হিসেবে গ্রহণ করতে শুরু করে। ভারতের এই মনোভাবের জন্য ভারতের উত্তর-পূর্বাঞ্চলের বিদ্রোহের উৎস্য হিসেবে বাংলাদেশ ভারতের চাপের মুখে রয়েছে। ভারতকে এটা বোঝানোও বাংলাদেশের জন্য কঠিন যে, অভিবাসনকে উৎসাহিত করা বাংলাদেশের রাষ্ট্রীয় নীতি নয়। বাংলাদেশ রাষ্ট্র এসব অভিবাসীদের অস্তিত্ব অস্বীকার করেছে যাদের বাংলাদেশের নাগরিকত্ব কেড়ে নেয়া হয়েছে। দক্ষিণ এশিয়া বিশ্লেষক দলের জ্যোতি এম. পাঠানিয়ার মতে বাংলাদেশী অভিবাসীদের ভারতে আসার কারণগুলো হচ্ছে: ঘনবসতিপূর্ণ বাংলাদেশ মৌলিক অভাব তত্ত্ব যেমন: খাদ্য, বাসস্থান এবং বস্ত্র, অর্থনৈতিক প্রয়োজনীয়তা যেমন: চাকুরির সুযোগ, ভাল মজুরি এবং তুলনামূলকভাবে ভাল জীবনযাত্রার মান, সংখ্যালঘুদের (হিন্দু) জনতাত্ত্বিক অসামঞ্জস্য; ঘনবসতিপূর্ণ বাংলাদেশে জনসংখ্যার ঘনত্ব প্রতি বর্গ কিলোমিটারে প্রায় ৭৮০ জন যেখানে বর্ডার পার করলে জনসংখ্যার ঘনত্ব এর অর্ধেক, এবং বাংলাদেশীরা সস্তা শ্রমিক হওয়ায় খুব সহজেই ভারতের বাড়িগুলোতে "ঘরোয়া সাহায্যের" জন্য গৃহীত হয় যার ফলে ঘরোয়া সাহায্যের চাহিদা বৃদ্ধির সাথে সাথে অভিবাসনও বৃদ্ধি পাচ্ছে।Jyoti M. Pathania, India & Bangladesh - Migration Matrix- Reactive and not Proactive , Paper no. 632, South Asia Analysis Group নারী ও শিশু গবেশণা কেন্দ্রের হিসাব অনুসারে ১৯৯৮ সালে ২৭,০০০ বাংলাদেশীকে জোড় করে ভারতে পতিতাবৃত্তির কাজে নিযুক্ত করা হয়।Donna M. Hughes, Laura Joy Sporcic, Nadine Z. Mendelsohn and Vanessa Chirgwin, Factbook on Global Sexual Exploitation , Coalition Against Trafficking in WomenBimal Kanti Paul; Syed Abu Hasnath, "Trafficking in Bangladeshi Women and Girls", Geographical Review, p.268-276, April 2000

 জঙ্গিবাদ তত্ত্ব 
ভারতের কয়েকজন রাজনীতিবিদ ও সাংবাদিক অভিযোগ করেন যে বৃহত্তর বাংলাদেশের সমর্থকগণ আসাম, পশ্চিমবঙ্গ, মেঘালয় এবং ত্রিপুরা এবং বার্মা (মায়ানমার) এর আরাকান রাজ্য সহ উত্তর-পূর্ব ভারতে বাংলাদেশী আধিপত্য বৃদ্ধির উপায় খুঁজছেন, যেখানে উল্লেখযোগ্য পরিমাণে বাঙ্গালী মুসলিম বসবাস করে। এও অভিযোগ করা হয় যে ইউনাইটেড লিবারেশন ফ্রন্ট অফ অসম (ULFA) আসামের পাঁচটি মুসলিম সংখ্যাগরিষ্ঠ জেলার মধ্যে চারটিকে ভারত থেকে বিচ্ছিন্ন করে বৃহত্তর বাংলাদেশ গঠনের উদ্দেশ্যে বাংলাদেশের সাথে ষড়যন্ত্র করেছে, যেখানে বিপরীতে বাংলাদেশ জঙ্গিবাদের বিরুদ্ধে ভারতের কার্যক্রমকে সহায়তা করার জন্য কয়েকজন উলফা (ULFA) নেতাকে গ্রেফতার করা হয়েছে,M. Sakhawat Hussain, South Asian tangle, page 204, Palok Publishers & Bangladesh Research Forum, 2007 যাদের মধ্যে রয়েছেন রঞ্জু চৌধুরি, অরবিন্দ রাজখোয়া এবং অনুপ চেতিয়া।PTI, "ULFA leader arrested in Bangladesh", The Hindu, 2010-06-07

২০০২ সালে মুসলিম ইউনাইটেড লিবারেশন টাইগারস অফ আসাম (MULTA), মুসলিম ইউনাইটেড লিবারেশন ফ্রন্ট অফ আসাম (MULFA) এবং মুসলিম ভলান্টিয়ার ফোর্স (MVF), পাকিস্তানি জঙ্গি সংগঠন হরকাত-উল-মুজাহিদিন (HUM), মিয়ানমারের সংগঠন রোহিঙ্গা সলিডারিটি অরগানাইজেশন (RSO) এবং আরাকান রোহিঙ্গা ইসলামিক ফ্রন্ট অফ মিয়ানমার (ARIFM), এবং একটি সর্ব-দক্ষিণ এশীয় জঙ্গী সংগঠন হরকাত-উল-জিহাদ আল-ইসলামি সহ ৯টি ইসলামী সংগঠন বাংলাদেশে নিষিদ্ধ হয় এবং এদের নেতাদেরকে মৃত্যুদণ্ড দান করা হয়।Three to die for UK envoy attack, BBC, 2008-12-23 এই সংগঠনগুলো একটি জোট তৈরি করেছিল এবং ঘোষণা করেছিল যে বৃহত্তর বাংলাদেশ গঠন করা তাদের লক্ষ্যগুলোর মধ্যে একটি।Hiranmay Karlekar, Bangladesh: the next Afghanistan?, page 169, Sage Publications, 2005,  ঐতিহাসিকভাবে ভারত বাংলাদেশকে ULFA এবং ন্যাশনাল সোশ্যালিস্ট কাউন্সিল অফ নাগাল্যান্ড (NSCN) এর মত মৌলবাদী সংগঠনকে সমর্থন প্রদানের জন্য অভিযুক্ত করে আসছে, যেখানে বাংলাদেশ ভারতকে স্বাধীন বঙ্গভূমি আন্দোলন এবং ইউনাইটেড পিপলস ডেমোক্রেটিক ফ্রন্ট (UPDF) এর মত একইরকম সংগঠনকে সমর্থন করার জন্য অভিযুক্ত করে আসছে।Ashley J. Tellis and Michael Wills, Strategic Asia 2007-08: domestic political change and grand strategy, page 231, National Bureau of Asian Research, 2007, 

 অভিযোগের প্রভাব 

 নেলি গণহত্যা 
আসামে অভিবাসীদের বিরুদ্ধে উত্তেজনা ১৯৭৯ এর প্রথম দিকে শুরু হয়েছিল, যার নেতৃত্ব দিয়েছিল অল আসাম স্টুডেন্ট ইউনিয়ন (AASU)। তাদের দাবী ছিল আসামে অভিবাসীদের আগমন বন্ধ করা এবং যারা ইতোমধ্যে আসামে প্রবেশ করেছে তাদেরকে তাদের প্রাক্তন বাসভূমিতে পাঠিয়ে দেয়া।Report on illegal migration into assam ধীরে ধীরে এটি হিংস্র রূপ ধারণ করে এবং অসমীয়া এবং বাঙ্গালীদের (বেশিরভাগই মুসলিম) মধ্যে জাতিগত দাঙ্গা শুরু হয়। এরই পরিণামস্বরূপ ১৯৮৩ সালের নির্বাচন নিয়ে বিতর্কের কারণে ১৯৮৩ সালে ঘটে কুখ্যাত নেলি গণহত্যা।Nellie 1983: A series by TwoCircles.net ১৯৮৫ সালে ভারত সরকার এই সমস্যার সমাধানের জন্য আসাম আন্দোলনের নেতাদের সাথে অসম চুক্তিতে সাক্ষর করে। চুক্তি অনুযায়ী ভারত আসাম-বাংলাদেশ সীমান্তে বেড়া তৈরি করা শুরু করে যা এখন প্রায় শেষ হয়ে এসেছে।Achievements of Assam accord কিন্তু আসামে বিশাল সংখ্যক সত্যিকারের ভারতীয় মুসলিম বাঙ্গালী রয়েছে। অবৈধ বাংলাদেশী এবং স্থানীয় বাংলা ভাষাভাষীদেরকে পৃথক করা কঠিন।

ভারতের উত্তর-পূর্বে জাতিগত ও ধর্মীয় উত্তেজনা ১৯৮৩ সালের ফেব্রুয়ারি মাসে নেলিতে বাংলা ভাষাভাষী মুসলিমদের গণহত্যার কারণ হয়।K. Warikoo, Himalayan Frontiers of India, page 174, Taylor & Francis, 2009,  নেলিতে ৯৯০ জন অভিবাসী এবং বারবরিতে ৫৮৫ জন অভিবাসীকে ১৮ই ফেব্রুয়ারিতে হত্যা করা হয়।Hemendra Narayan, 25 years on Nellie Still haunts, Nellie India Massacre Assam, 2008,  গ্রামগুলো পুড়িয়ে দেয়া হয়েছিল এবং নারী ও শিশুকেও অভিবাসী মুসলিম হিসেবে চিহ্নিত করা গেলে তাদেরকে কেটে টুকরো টুকরো করা হয়েছিল।Harsh Mander, "Nellie: India’s forgotten massacre ", The Hindu, 2008-12-14 ভারত-বাংলাদেশ সীমান্ত দিয়ে চোরাচালান এবং অবৈধ অভিবাসনকেই গণহত্যায় ৩,০০০ জনেরও বেশি মানুষের হত্যার প্রধান কারণ হিসেবে চিহ্নিত করা হয়েছিল।Gupta, Basu and Chattarji, Globalization in India: Contents and Discontents, page 66, Pearson Education India, 2010,  নেলি গণহত্যাকে রাষ্ট্রীয় মদতে জাতিগত নিঃশেষের একটি অন্যতম উদাহরণ হিসেবে ধরা হয়, যার পর দিল্লী (১৯৮৪), ভাগলপুর (১৯৮৯), মুম্বাই (১৯৯৩) এবং গুজরাটে (২০০২) একইরকম হত্যাকাণ্ড সংঘটিত হয়।

 সিনহা প্রতিবেদন 

১৯৯৮ সালে তদকালীন লেফটেনেন্ট জেনারেল শ্রীনিবাস কুমার সিনহা; যিনি 
পরবর্তীকালে আসামের গভর্নর এবং পরবর্তীকালে জম্বু এবং কাশ্মীরের গভর্নর হন; তিনি কে. আর. নারায়ণনকে (পরবর্তীকালে ভারতের রাষ্ট্রপতি হন) একটি প্রতিবেদন লিখে পাঠিয়েছিলেন; যেখানে দাবী করা হয়েছিল বাংলাদেশ থেকে বৃহদাকারের অবৈধ অনুপ্রবেশকারীরা "দীর্ঘদিনের লালিত বৃহত্তর বাংলাদেশ পরিকল্পনা" এর সাথে সরাসরি সম্পর্কিত, এবং তিনি ১৯৭১ এর পূর্বে দুজন রাজনীতিবিদ জুলফিকার আলী ভূট্টো (পরবর্তীকালে পাকিস্তানি প্রধানমন্ত্রী) এবং শেখ মুজিবুর রহমান (৭১ এর পর বাংলাদেশের রাষ্ট্রপতি) এর উদ্ধৃতি তুলে ধরেন যারা পূর্ব পাকিস্তানে (বর্তমান বাংলাদেশ) আসামের অন্তর্ভুক্তি অনুমোদন করেছিলেন। অবৈধ অভিবাসন নিয়ে উদ্বিগ্নতা এবং জনরোষ আসামে রাজনৈতিক অস্থিরতার সৃষ্টি করে, এবং বাংলাদেশ-ভারত সীমান্তকে সুরক্ষিত রাখতে এবং অবৈধ অভিবাসনকে আটকাতে ব্যর্থমনোরথ হবার জন্য ভারত সরকারের উপর সমালোচনাও বৃদ্ধি পায়।

 আরো দেখুন 
 যুক্তবঙ্গ
 বঙ্গভঙ্গ (১৯০৫)
 বঙ্গভঙ্গ (১৯৪৭)
 বেঙ্গল প্রেসিডেন্সি

 তথ্যসূত্র 

বিষয়শ্রেণী:বাংলাদেশ–ভারত সম্পর্ক
বিষয়শ্রেণী:এশিয়ার ষড়যন্ত্র তত্ত্ব
বিষয়শ্রেণী:বাংলাদেশের রাজনীতি
বিষয়শ্রেণী:ভারতের রাজনীতি
বিষয়শ্রেণী:বাংলাদেশের ভূগোল
বিষয়শ্রেণী:পুনঃসংযোজনবাদ